Løgfrøðingur til Barnaverndarstovu Føroya Skriva út Vel størv... Øll Størv (100) Byggivirksemi (4) Fiskavøruídnaður (4) Fiskiskapur (0) Flutningur (1) Flutningur sjóvegis (0) Fyrisiting og tænastur (19) Gistihús og matstovur (11) Handil og umvæling (7) Heilsu- og almannaverk (36) Kunningartøkni (3) Skipasmiður og smiður (1) Undirvísing (1) Vinnuligar tænastur (13) Barnaverndarstova Føroya Lagt út: 07.10. 19 Umsóknarfreist: 23.11. 19 Løgfrøðingur til Barnaverndarstovu Føroya Barnaverndarstovan søkir eftir løgfrøðingi. Løgfrøðingurin skal, saman við einum sosialráðgeva og einum sálarfrøðingi, røkja uppgávurnar hjá Barnaverndarstovuni. Um starvið Høvuðsuppgávurnar hjá løgfrøðinginum vera m. a. hesar: At vegleiða barnaverndartænasturnar og geva teimum ráð í almennum spurningum um at viðgera barnaverndarmál At undirvísa barnaverndartænastunum um uppgávur teirra sambært barnaverndarlógini At framleiða og dygdarmenna ymiskt skrivligt tilfar, m. a. vegleiðingar, leiðreglur og mannagongdir At savna saman og umsita hagtøl fyri Barnaverndarstovuna, Barnahúsið og Fosturforeldraskipanina. At gera ársfrágreiðing um virksemið hjá stovninum Førleikakrøv Løgfrøðiligt embætisprógv er eitt krav, eins og viðkomandi starvsroyndir verða mettar høgt. Kunnleiki til og áhugi fyri barnavernd og fyrisiting eru fyrimunir, eins og kunnleiki til viðkomandi lógir, faklig krøv og standardir á økinum. Tú ert samstarvssinnað/ur og hevur semjusøkjandi hugburð, samstundis sum málini verða viðgjørd á einum fakliga høgum støði. Tú dugir væl og virðismetir hetta at samskifta við ymiskar myndugleikar, og tú ert før/-ur fyri at arbeiða undir einum ávísum trýsti. Tú ert fúsur at taka eitt eyka tak, tá á stendur, og tað fellur tær lætt at arbeiða sjálvstøðugt. Tú dugir sera væl at orða teg á føroyskum og væl á enskum máli, bæði skrivliga og munnliga. Løn og setanarviðurskifti Løgfrøðingurin vísir til leiðaran á Barnaverndarstovu Føroya. Løn og setanartreytir eru sambært sáttmála millum Kommunala Arbeiðsgevarafelag Føroya og Búskapar- og Løgfrøðingafelag Føroya. Starvið er fulla tíð, og verður sett so skjótt, sum til ber Umsókn Umsókn við prógvum, c. v. og viðkomandi skjølum skal sendast til: Barnaverndarstovu Føroya R. C. Effersøesgøta 26 FO-100 Tórshavn Ella umvegis teldupost á ob @ bvs. fo Umsóknin skal vera Barnaverndarstovuni í hendi í seinasta lagi mikudagin 23. oktober 2019, kl. 12.00. Fleiri upplýsingar Ynskir tú fleiri upplýsingar um starvið ber til at venda tær til Oddbjørg Balle, leiðara á Barnaverndarstovu Føroya á tlf. 225696 ella til Eyðun Christiansen, stjóra í Kommunufelagnum á tlf. 282480. Barnaverndarstova Føroya er felagskommunalur stovnur við heimild í barnaverndarlógini. Endamálið við barnaverndarlógini er at tryggja, at børn, sum vaksa upp undir viðurskiftum, ið kunnu skaða heilsu teirra og menning, fáa neyðuga hjálp og umsorgan rættstundis, so tey fáa ein tryggan uppvøkstur. Aðaluppgávurnar hjá Barnaverndarstovuni eru at styrkja og samskipa barnaverndarøkið í landinum, harundir m. a. at umsita Fosturforeldraskipanina og Barnahúsið, umframt at vegleiða barnaverndartænasturnar kring landið og geva teimum ráð, at virka sum ráðgevi hjá landsstýrinum á barnaverndarøkinum, og at fáa til vega hagtøl og at skipa fyri gransking og menning á økinum. SSP-samstarvið er eisini partur av Barnaverndarstovuni. Barnaverndarstova Føroya heldur til í Kommunuhúsinum í R. C. Effersøesgøtu 26, saman við Kommunufelagnum og Kommunala Arbeiðsgevarafelag Føroya